Hoe meer jy spaar vir aftrede, hoe meer keuses het jyBaie Suid-Afrikaners het nie genoeg geld vir hulle aftrede nie. Foto: Coombesy/Pixabay.com Wat mense onder aftrede verstaan is vinnig besig om te verander. As gevolg van toenemende lewensverwagting en ekonomiese faktore word dit al hoe moeiliker vir mense om voldoende te spaar om te kan aftree. ŉ Alternatiewe benadering is om so lank as moontlik te werk. Om tuis te sit en te doen net waarvoor jy lus is klink vir baie mense na ŉ droom, maar talle mense in die situasie sê dat hulle vinnig ontnugter, verveeld en gefrustreerd raak. Daniel R Wessels sê die volgende in sy artikel “Aftreebeplanning, konsepte en inhoud”: “Formele aftrede beteken nie dat dit die einde van die pad is nie, inteendeel, dit is die geleentheid om jou werklike passie met hopelik veel minder stres as vantevore ten volle uit te leef. Aftrede-beplanning behoort dus nie net die finansiële beplanning daaromtrent aan te spreek nie, maar ook die voorbereiding daarvan hoe om jou vaardighede na aftrede sinvol aan te wend.” Beteken dit dat ŉ mens nie moet spaar vir aftrede nie? Goeie advies is om soveel as moontlik te spaar om voldoende fondse te hê om teen “aftree-ouderdom”, wat dit ook al vir jou is, opsies te hê. Hoe meer jy gespaar het hoe meer sal jy jou in ŉ posisie bevind waar jy keuses het. Of dit nou is om minder te werk, te reis of meer tyd op ŉ stokperdjie te bestee. Mense wat vir ŉ maatskappy werk waar jou diensooreenkoms bepaal dat jy op ŉ sekere ouderdom moet aftree, het natuurlik meer van ŉ uitdaging. Foute wat hulle dikwels maak is: Indien jy vir ŉ maatskappy werk, vind uit of jy ná aftreeouderdom langer kan aanbly, selfs as dit op ŉ kontrakbasis is. Daar is ŉ groot aantal spaarprodukte, insluitend aftreeprodukte, met verskillende kenmerke, voordele en belastingimplikasies. ŉ Goeie adviseur wat beplanning kan doen en nie net produkte verkoop nie kan van onskatbare waarde wees om jou te help met oplossings vir jou spesifieke omstandighede en behoeftes.